הישרדות 48

הישרדות 48 (באנגלית: Survivor 48) היא העונה ה-48 של תוכנית המציאות האמריקאית "הישרדות". העונה צולמה מ-27 ביוני עד 22 ביולי 2024, ושודרה לראשונה ב-26 בפברואר 2025 ברשת השידור האמריקאית CBS. העונה צולמה באיי ממנוקה, פיג'י. העונה הונחתה על ידי ג'ף פרובסט, מורכבת מ-26 ימים של משחק עם 18 מתמודדים.

 אודות העונה 
המשתתפים בעונה זו העלו את גיל הממוצע במעט - 15 מתוך 18 מתמודדים הם בגיל 30 ומעלה, בנוסף למתמודדים עם מוגבלויות כגון מיטץ' גרה, המתמודד המגמגם הראשון ואווה אריקסון, המתמודדת האוטיסטית הראשונה.

השבטים הראשוניים והצבעים שלהם בעונה זו: שבט סִיווָה (כתום), שבט לָאגִי (סגול), ושבט ווּלָה (ירוק). בכל שבט 6 שחקנים. השבט המאוחד נקרא נִיוּ נָאי (כחול).

 מתמודדי העונה 
 סטפני ברגר (וולה): מקום 18. הודחה כי החליטה לשחק רגוע מדי בעוד שהיריבה שלה, סיי, שיחקה חזק וצברה כוח ונאמנות.
 קווין ליאנג (וולה): מקום 17. הודח כי שיחק קצת חזק מדי וניסה לשלוט על ההתחלה באמצעות כישרונו החברתי, וסמך על האנשים הלא נכונים.
 ג'סטין פיופי (וולה): מקום 16. הודח במועצה מיוחדת שבה לאחר שני קולות מופסדים וירייה באפלה שצלחה, עמיתו סדרק החליט לבחור בסיי להישאר במקומו.

 לאחר חילוף השבטים 
 תומאס קרוטינג'ר (לאגי 1.0 - > וולה 2.0): מקום 15. הודח עקב מטרה שהתבייתה עליו על ידי המיעוט שהצליח להערים על הרוב לאחר חילוף עם פסלון במהלך אסטרטגי חריף של קמילה וקייל.
 ביאנקה רוזס (לאגי 1.0 - > סיווה 2.0): מקום 14. הודחה לאחר שניסתה להפנות את מחנה סיווה ומחנה וולה אחד נגד השני לאחר חילוף, אך סדרק החליט לאגד את כריסי בכדי להדיח אותה במקום לאחר שסיפרה לו שאיבדה את קולה לפני המועצה.

 לאחר איחוד השבטים 
 צ'אריטי נלמס (סיווה 1.0 - > לאגי 2.0): מקום 13. הודחה בשלב ה"לימבו" של האיחוד לאחר ששיחקה קצת חזק מדי ויותר מדי אנשים פשוט לא סמכו עליה וראו אותה כתככנית על יתר המידה.
 סיוניה "סיי" יוגלי (וולה 1.0 - > סיווה 2.0): מקום 12. הודחה בשלב פיצול לאחר משחק אגרסיבי מלא בקולות נגדה ובאנשים שהיא הרגיזה, ולבסוף לא הצליחה להתחמק עוד מהמטרה הענקית שלה.

 לאחר תחילת שלב המושבעים 
 סדרק מקפאדן (וולה 1.0 - > סיווה 2.0): מקום 11, מושבע 1. הודח בשלב פיצול חסר מזל לקבוצה ללא בעלי ברית שלו, לאחר משחק חברתי-אסטרטגי לא יציב יחסית ושבט התחלתי שכמעט כולו כבר הודח כליל.
 כריסי סרנווסקי (סיווה 1.0 - > סיווה 2.0): מקום 10, מושבעת 2. הודחה לאחר שפתחה יותר מדי פה כנגד הברית החזקה בשתי המועצות האחרונות שלה, ועצבנה יותר מדי מתמודדים בעקבות כך.
 דייוויד קיני (סיווה 1.0 - > לאגי 2.0): מקום 9, מושבע 3. הודח לאחר שצבר פרנויה לגבי הברית ה"חזקה" שלו ונהפך לפתע לבריון במשחק עד כדי כך שהחליטו להצביע לו עקב הכאוס שיצר.
 סטאר טומי (לאגי 1.0 - > לאגי 2.0): מקום 8, מושבעת 4. הודחה לאחר משחק שבו הייתה בקביעות בתחתית המשחק החברתי, שבעקבות זאת האנשים בתחתית לא יכלו להתאגד כנגד הברית החזקה.
 מרי ז'ונג (וולה 1.0 - > לאגי 2.0): מקום 7, מושבעת 5. כמו סטאר, גם היא הייתה בתחתית השבט שלה ובתחתי המשחק לכמעט כל הדרך, והיא הודחה לאחר שהברית החזקה נשארה אימתנה למרות דיבורים על מהלך כנגד ג׳ו.
 שהין דווארי (לאגי 1.0 - > וולה 2.0): מקום 6, מושבע 6. הודח לאחר משחק חברתי טוב אך קצת בעייתי, בעקבות מהלך של קייל וקמילה (שחשדו בו כבר תקופה) שנועד להפנות נגדו את ג'ו ואווה ולהחליש את הברית.
 מיטץ' גרה (סיווה 1.0 - > סיווה 2.0): מקום 5, מושבע 7. הודח לאחר משחק שבו היה לרוב בתחתית ללא מהלכים חזקים, עד שלא היו לו קשרים חזקים מספיק והעובדה שאהבו אותו מאוד בנתה עליו מטרה.
 קמילה קרתיגסו (סיווה 1.0 - > וולה 2.0): מקום 4, מושבעת 8. הודחה לאחר משחק אסטרטגי מרשים ביחד עם בן בריתה החשאי קייל, ולאחר ששניהם הבינו שאסור להם לשבת אחד ליד השנייה בגמר, שלח אותה קייל לקרב האש שבסופו הפסידה.

 שלישיית הגמר 
 ג'ו האנטר (לאגי 1.0 - > וולה 2.0): מקום 3. שיחק משחק חברתי מרשים במטרה להיות פתוח וכן עם אווה בתור בת הברית המאוד פומבית שלו ומשחק פיזי נהדר עם 4 חסינויות, אך עם זאת כמה החלטות אסטרטגיות שגויות ומועצה אחרונה ממוצעת, קיבל את המקום השלישי עם קול אחד בלבד לזכייתו.
 אווה אריקסון (לאגי 1.0 - > לאגי 2.0): מקום 2. שיחקה משחק פתוח ונאמן כמו ג'ו אך צברה גם המון יתרונות והייתה מאוד אמיתית ואימתנה למרות האוטיזם שלה. קצת שגתה אסטרטגית ביחד עם בן בריתה, אך לאחר מועצה אחרונה חזקה שלה שהציגה את המשחק שלה היטב, קיבלה שתי קולות לזכייתה.
 קייל פרייזר (סיווה 1.0 - > וולה 2.0): השורד האחרון. זכה לאחר משחק אסטרטגי מרשים וחשאי שבו הוא וקמילה בת בריתו היו ביחד, בשני צדדים שונים של המשחק אך תמיד בשליטה על מה שיקרה. עשה מהלכים כשהיה צריך ולא עשה כשלא היה צריך. זכה בחסינויות והשתמש בפסלון בחוכמה, היה חברותי מאוד ולמעט סיבוב אחד בתחילת המשחק, לא היה יותר מדי מטרה. קיבל 5 קולות לזכייתו לאחר מועצה אחרונה טובה מאוד שבה קמילה עזרה לו גם להיפתח כדי לתת לו להסביר את המשחק שלו ולקבל את הניצחון.

48